**Bilag 5**

Samarbejdsorganisation

Kontrakt om support og vedligehold af

IT-applikationer, herunder DAFF2

Instruks til tilbudsgiver:

Tilbudsgiver skal udfylde Bilag 5 i overensstemmelse med de krav, der fremgår af bilaget. Tilbudsgivers oplysninger i Bilag 5 vil indgå i evaluering af krav nr. 6 i Bilag 1 (opgavebeskrivelse og kravsspecifikation) til kontrakten.

1. **Indledning**

I dette bilag skal Leverandøren beskrive samarbejdet mellem Kunden og Leverandøren.

1. **Samarbejdsorganisation**

Der indgår flere aktører i forbindelse med driftsafvikling, vedligeholdelse og anvendelse af applikationerne. Det er derfor vigtigt for Kunden, at der er et velfungerede samarbejde mellem disse aktører, og at de indbyrdes roller mellem disse er velbeskrevet.

Der skal i overensstemmelse hermed etableres en samarbejdsorganisation, der håndterer samarbejdet mellem de involverede aktører i forbindelse med applikationerne.

Leverandøren skal levere en fyldestgørende beskrivelse af den samarbejdsorganisation, der skal håndtere samarbejdet mellem Kunden, Leverandøren og eventuelle leverandørers 3. partsprogrammel.

Beskrivelsen af samarbejdsorganisationen skal som minimum indeholde afholdelse af statusmøder hvert kvartal mellem Kunden og Leverandøren. Statusmøderne afholdes som udgangspunkt hos Kunden.

På statusmøderne skal der fra Leverandøren altid møde Leverandørens kontaktperson og Leverandørens ansvarlige for vedligeholdelsesopgaven, jf. punkt 7.2 i Kontrakten.

Såfremt der er igangværende projekter eller mindre videreudviklingsopgaver skal der fra Leverandøren altid møde Leverandørens projektleder og Leverandørens projekt- og udviklingsansvarlige, jf. punkt 7.2 i Kontrakten.

Leverandørens forslag til samarbejdsorganisation skal blandt andet indeholde en beskrivelse af, hvordan rollerne er fordelt mellem Leverandøren, Kunden og leverandører af 3. partsprogrammel. Der henvises i øvrigt til krav nr. 6 i Bilag 1 til kontrakten.

Leverandørens forslag til samarbejdsorganisation skal endvidere indeholde en beskrivelse af projektorganisationen, der skal varetage processen i perioden indtil overtagelsesdagen, herunder forslag til møder mellem Kunden og Leverandøren i denne periode.

# kundens medvirken

Kunden deltager i samarbejdsorganisationen og i fornødent omfang eksempelvis i forbindelse med opstart af mindre udviklingsopgaver.

# Kontaktpersoner

## Kundens kontaktperson

|  |  |
| --- | --- |
| ***Navn*** | Pernille Springborg |
| ***E-mailadresse*** | psp@ens.dk |
| ***Telefonnr.*** | +45 3392 7505 |
| ***Myndighed*** | Energistyrelsen |

## Leverandørens kontaktperson

|  |  |
| --- | --- |
| ***Navn*** |  |
| ***E-mailadresse*** |  |
| ***Telefonnr.*** |  |
| ***Virksomhed*** |  |